Document ID: 31999R2746

ΚΑΝΟΝΙΣΜΟΣ (ΕΚ) αριθ. 2746/1999 ΤΟΥ ΣΥΜΒΟΥΛΙΟΥ
της 17ης Δεκεμβρίου 1999
περί καθορισμού, για την αλιευτική περίοδο 2000, των τιμών προσανατολισμού των προϊόντων της αλιείας που απαριθμούνται στο παράρτημα Ι στοιχεία Α, Δ και Ε του κανονισμού (ΕΟΚ) αριθ. 3759/92
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των αλιευόμενων προϊόντων και των προϊόντων υδατοκαλλιέργειας(1), και ιδίως το άρθρο 9 παράγραφος 3,
την πρόταση της Επιτροπής,
Εκτιμώντας τα εξής:
(1) το άρθρο 9 παράγραφος 1 του κανονισμού (ΕΟΚ) αριθ. 3759/92 προβλέπει τον καθορισμό για κάθε αλιευτική περίοδο μιας τιμής προσανατολισμού για καθένα από τα προϊόντα ή ομάδες προϊόντων που απαριθμούνται στο παράρτημα Ι στοιχεία Α, Δ και Ε του εν λόγω κανονισμού·
(2) βάσει των δεδομένων που είναι διαθέσιμα σήμερα όσον αφορά τις τιμές για τα εν λόγω προϊόντα και των κριτηρίων που αναφέρονται στο άρθρο 9 παράγραφος 2 του εν λόγω κανονισμού οι τιμές αυτές θα πρέπει να αυξηθούν, διατηρηθούν ή μειωθούν ανάλογα με τα είδη για την αλιευτική περίοδο 2000·
(3) η αλιευτική περίοδος αρχίζει την 1η Ιανουαρίου 2000 για τα προϊόντα που καλύπτονται από τον παρόντα κανονισμό· λόγω του επείγοντος του θέματος επιβάλλεται να προβλεφθεί παρέκκλιση από τον κανόνα των έξι εβδομάδων που αναφέρεται στην παράγραφο 1 σημείο 3 του πρωτοκόλλου σχετικά με τον ρόλο των εθνικών κοινοβουλίων, στην Ευρωπαϊκή Ένωση, που είναι προσαρτημένο στη συνθήκη του Άμστερνταμ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι τιμές προσανατολισμού της αλιευτικής περιόδου από 1ης Ιανουαρίου μέχρι 31ης Δεκεμβρίου 2000 για τα προϊόντα που απαριθμούνται στο παράρτημα Ι στοιχεία Α, Δ και Ε του κανονισμού (ΕΟΚ) αριθ. 3759/92 και τις εμπορικές κατηγορίες στις οποίες αυτά αναφέρονται, καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 1999.

Labels: 2
6